# Polimerització

La polimerització és el procés industrial pel qual s'obté un polímer a partir de la repetició d'un component base (monòmer). En els polímers sintètics, el producte base acostuma a ser un component lleuger (olefines) que experimenta una repetició de n vegades.
Els polímers són productes d'alta massa molecular, propietat que els concedeix la característica de ser materials plàstics.

## Història

L'objectiu primer de la polimerització era la imitació dels polímers vegetals tals com la fusta i reduir, així, la tala d'arbres en les èpoques immediatament posteriors a la revolució industrial. Actualment, davant la insostenibilitat dels polímers sintètics, es torna a buscar els polímers vegetals, tals com la canya.
S'han aconseguit múltiples utilitats i variants de polímers tot ampliant la capacitat de mercat.

## Variants

Les variants més conegudes de polímer sintètic són:
* polietilè (PE)
** polietilè d'alta densitat (HDPE)
** polietilè de baixa densitat (LDPE)
** polietilè lineal de baixa densitat (LLDPE)
** polietilè teraftalat (PET)
* polipropilè (PP)
* polibutadiè (PBD)
* poliuretà
* clorur de polivinil (PVC)
* polièster
* poliestirè (PS)
* poliestirè expandible (poliexpan)
* polietilenglicol (PEG)
* polipropilenglicol (PPG)
* poliamida (PA)
I els polímers naturals més coneguts són:
* Proteïnes
* Fusta
* Cautxú

### Tipus de cadena

Les cadenes polimèriques poden ser de tres tipus:
* Lineal: els monòmers s'organitzen un darrere l'altre linealment
* Embrancat (Branched): el polímer creix en forma d'arbre, amb branques i branquillons
* Entrecreuat (Cross-Linked): els polímers s'entrecreuen entre ells formant reixes polimèriques

### Copolímers

Els polímers formats per diversos monòmers són anomenats copolímers.
Si un polímer està format per dos monòmers (A i B), el component final podrà prendre les configuracions a continuació:
* Bloc (Block): -AAAAAABBBBBB-
* Alternat (Alternating): -ABABABABABAB-
* Aleatori (Random): -AABAAABBBABA-

## Tipus de reaccions

Es pot dividir la polimerització en dos tipus de polimerització:
* Polimerització escalada (Step Polymerisation): reaccions de condensació. Requereixen monòmers polifuncionals.
* Polimerització per cadena (Chain Polymerisation): reaccions d'addició. Requereixen iniciador.

### Polimerització escalada

L'esquema típic de la polimerització escalada és:
    $2M=P_{1}+A$
    $M+P_{1}=P_{2}+A$
    $M+P_{n}=P_{n+1}+A$

### Polimerització per cadena

L'esquema típic de la polimerització per cadena és:
    $I+M=R_{1}$
    $M+R_{1}=R_{2}$

### Polimerització escalada de radical lliure

L'esquema típic de la polimerització per cadena és:
* Iniciació:
    $I_{2}=2I$
    $I+M=R_{1}$
* Propagació:
    $R_{n}+M=R_{n+1}$
* Transferència de cadena:
    $R_{n}+M=P_{n}+R_{1}$
* Terminació:
    $R_{n}+R_{m}=R_{m+n}$

## Referències

* ↑ Young, Robert J. Introduction to polymers. Repr. London: Chapman and Hall, 1989. ISBN 978-0-412-22170-5.
* ↑ The IUPAC Compendium of Chemical Terminology: The Gold Book (en anglès). 4. Research Triangle Park, NC: International Union of Pure and Applied Chemistry (IUPAC), 2019. DOI – version: 2.3.2. 10.1351/goldbook.c00958 – version: 2.3.2..
* Young, Robert J. Introduction to polymers. Repr. London: Chapman and Hall, 1989. ISBN 978-0-412-22170-5.
* Eintrag zu chain polymerization. In: IUPAC (Hrsg.): Compendium of Chemical Terminology. The “Gold Book”. doi:10.1351/goldbook.C00958 – Version: 2.3.2.